	[image: image4.jpg]



	[image: image5.png]Wz
Kyneay

Mopowtikd Mpaweio Kunplakic MpeoBeiac






	[image: image2.jpg]



	[image: image3.png]Wz
Kyneay

Mopowtikd Mpaweio Kunplakic MpeoBeiac







	Κύκλος διαλέξεων με θέμα

«Προς την Επανάσταση και τη συγκρότηση του Ελληνικού Κράτους»

Διάλεξη της Ιστορικού  

κ. Ρεγγίνας  Κατσιμάρδου  
Η ίδρυση, η εξάπλωση και η δράση της Φιλικής Εταιρείας.
 Η συμβολή των αρχειακών πηγών στη μελέτη
 μιας μυστικής οργάνωσης.
στο Σπίτι της Κύπρου

Το Σπίτι της Κύπρου και η Εταιρεία Μελέτης Έργου Ιωάννη Καποδίστρια, στο πλαίσιο του δεύτερου κύκλου διαλέξεων με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργανώνουν την Τετάρτη 26 Σεπτεμβρίου 2018, ώρα 19:00, στο Σπίτι της Κύπρου, Ξενοφώντος 2Α Σύνταγμα, τη διάλεξη της Ιστορικού, Επιστημονικού Συνεργάτη στο Αρχείο Ιστορικών Εγγράφων της Ιστορικής και Εθνολογικής Εταιρείας Ελλάδος, κ. Ρεγγίνας Κατσιμάρδου, με θέμα, «Η ίδρυση, η εξάπλωση και η δράση της Φιλικής Εταιρείας. Η συμβολή των αρχειακών πηγών στη μελέτη μιας μυστικής οργάνωσης».  Θα συντονίσει ο κ. Ανδρέας Κούκος,  Νομικός, Ιστορικός Ερευνητής, Πρόεδρος Δ.Σ. Ε.Μ.Ε.Ι.Κ.

Στα τέλη του 18ου αιώνα οι λαοί που ζούσαν υπό την κυριαρχία της Οθωμανικής Αυτοκρατορίας συστήνουν μυστικές οργανώσεις που είχαν ως στόχο την έκρηξη εθνικών επαναστατικών κινημάτων. Οι οργανώσεις αυτές ήταν γνωστές με τον όρο Εταιρείες. Μέσα σε αυτό το κλίμα τρεις Έλληνες έμποροι αποφάσισαν τη σύσταση μίας τέτοιας μυστικής οργάνωσης. Η εταιρεία αυτή που έμεινε γνωστή στην ιστορία με το όνομα Φιλική Εταιρεία ιδρύθηκε τον Σεπτέμβριο του 1814, με σκοπό τα μέλη της «να ενεργήσωσι μόνοι των ό,τι ματαίως και προ πολλού χρόνου ήλπιζον από την φιλανθρωπία των χριστιανών βασιλέων». Έκτοτε, και μέχρι το ξέσπασμα της Ελληνικής Επανάστασης τα μέλη της εργάστηκαν για την ένωση όλων των Ελλήνων κάτω από μία κοινή, μυστική αρχή, προκειμένου να διεκδικήσουν την ελευθερία τους. Στην παρούσα ανακοίνωση εκτός από την ίδρυση, την εξάπλωση και τη δράση της Φιλικής Εταιρείας θα εξεταστεί και η συμβολή πρωτογενούς αρχειακού υλικού στη μελέτη της Φιλικής Εταιρείας. Θα εστιάσουμε το ενδιαφέρον μας στα Αρχεία των Παναγιώτη Σέκερη και Εμμανουήλ Ξάνθου, τα οποία απόκεινται στο Αρχείο Ιστορικών Εγγράφων της Ιστορικής και Εθνολογικής Εταιρείας της Ελλάδος και συνιστούν σημαντικότατη πηγή πληροφοριών για τη δράση τόσο των ίδιων όσο και γενικότερα της Φιλικής Εταιρείας.

---------------------------------------------------
Η Ρεγγίνα Κατσιμάρδου γεννήθηκε στην Αθήνα. Αποφοίτησε από το Τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Αθηνών το 2006. Το 2010 ολοκλήρωσε τις μεταπτυχιακές της σπουδές στο Τμήμα Πολιτικής Επιστήμης και Ιστορίας του Παντείου Πανεπιστημίου. Σήμερα είναι φοιτήτρια στο μεταπτυχιακό πρόγραμμα «Διοίκηση Πολιτισμικών Μονάδων» του Ελληνικού Ανοικτού Πανεπιστημίου. Έχει επίσης παρακολουθήσει μαθήματα ελληνικής (2007-2010, Ιστορικό & Παλαιογραφικό Αρχείο ΜΙΕΤ) και οθωμανικής (2014-2016, Εθνικό Ίδρυμα Ερευνών) παλαιογραφίας. Από τον Μάιο του 2008 εργάζεται ως επιστημονική συνεργάτης στο Αρχείο Ιστορικών Εγγράφων της Ιστορικής και Εθνολογικής Εταιρείας της Ελλάδος.
9 Σεπτεμβρίου 2018 

